เกรแฮม เอเคอร์

* ซีซั่น 1
* ซีซั่น 2 (มิสเตอร์บูชิโด)
* เดอะ มูฟวี่

**เกรแฮม เอเคอร์** (อังกฤษ: Graham Aker, ญี่ปุ่น: グラハム・エーカー, โรมาจิ: *Gurahamu Ēkā*) เป็นหนึ่งในตัวละครหลักในซีรีส์โมบิลสูทกันดั้มดับเบิ้ลโอ เกรแฮมเป็นเอซไพล็อตของยูเนี่ยนและต่อมาได้กลายเป็นหัวหน้าของหน่วยโอเวอร์แฟล็ก ในซีซันที่ 2 เขากลับมาในฐานะ **"มิสเตอร์บูชิโด"** (อังกฤษ: Mr. Bushido, ญี่ปุ่น: ミスター・ブシドー, โรมาจิ: *Misutā Bushidō*) ร้อยเอกที่ได้รับใบอนุญาตให้ปฏิบัติการได้อย่างอิสระซึ่งทำงานให้กับเอ-ลอว์ส ในโมบิลสูทกันดั้มดับเบิ้ลโอ เดอะ มูฟวี่: การตื่นของผู้บุกเบิก เกรแฮมได้เป็นหัวหน้าของหน่วยโซลเบรฟและกลับมาอีกครั้งใน โมบิลสูทกันดั้มดับเบิ้ลโอ เฟสติวัล 10 "Re:vision" ในฐานะกันดั้มไมสเตอร์ของเซเลสเชียลบีอิ้ง

## บุกคลิกและตัวละคร

เกรแฮมเป็นเอซไพล็อตยอดฝีมือของยูเนี่ยน ชอบมองหาความท้าทายอยู่เสมอ ในฐานะหนึ่งในนักบิน MS ที่เก่งที่สุดในโลก เขาเริ่มเบื่อหน่ายกับชีวิตที่ไม่มีอะไรท้าทายความสามารถของเขาได้ จนกระทั่งเขาได้พบกับ GN-001 กันดั้มเอ็กเซียเข้าแทรกแซงด้วยอาวุธเป็นครั้งแรก เกรแฮมก็ตกหลุมรักมันในทันที ต่อมาเขาได้รับมอบหมายทีมของเขาเองซึ่งต่อมารู้จักกันในชื่อ "โอเวอร์แฟล็ก" ซึ่งมีหน้าที่ในการศึกษาและจับกุมกันดั้ม

เกรแฮมเป็นคนที่น่านับถือและมีเกียรติ สหายของเขามองดูเขาด้วยความตั้งใจที่บริสุทธิ์ แม้ว่าชื่อเสียงของเขาจะถูกทำให้มัวหมองจากอุบัติเหตุที่เกี่ยวข้องกับการตายของผู้บังคับบัญชาของเขา แต่เกรแฮมก็ไม่ยอมปล่อยให้ข้อกล่าวหาและความเข้าใจผิดมาขัดขวางไม่ให้เขาก้าวเดินไปข้างหน้าและพิสูจน์ตัวเองว่าเป็นทหารที่ดี เขาเป็นคนบ้าระห่ำ แต่ก็เห็นแผนการสำคัญกว่าเสมอและไม่เคยทอดทิ้งสหายของเขาไว้เบื้องหลัง เขาเป็นคนโรแมนติกและเชื่อในแนวคิดเรื่องด้ายแดงแห่งโชคชะตาและวิถีแห่งดวงดาว เขาเป็นคนตรงไปตรงมาและไม่เคยลังเลที่จะแสดงความคิดเห็นและความรู้สึกของเขา เขายังยอมรับอย่างเปิดเผยว่าชอบการต่อสู้ในสนามรบ เพราะมันทำให้เขาตื่นเต้นเมื่อชีวิตแขวนอยู่บนเส้นด้าย

ในช่วงต้นของซีซั่น 1 เกรแฮมมองว่ากันดั้มเป็นอุดมคติที่สมบูรณ์แบบของโมบิลสูท พวกมันมีโครงในแบบมนุษย์ แต่กลับสามารถแสดงความแข็งแกร่งและความคล่องตัวที่ไม่มีโมบิลสูทตัวใดสามารถเทียบได้ พวกมันเป็นโมบิลสูทที่ล้ำสมัยที่สุดที่เกรแฮมเคยเห็น ประกายแสงที่พวกมันปล่อยออกมาช่วยเพิ่มบรรยากาศที่แปลกใหม่ แม้จะอธิบายว่ามันจะดูเป็นความขัดแย้งในการขับเคลื่อน แต่เกรแฮมมองว่ากันดั้มเป็นคู่ต่อสู้ที่คู่ควรและต้องการต่อสู้กับพวกมันด้วยความศักดิ์ศรีของแฟล็กไฟต์เตอร์ บิลลี่ คาตางิริสังเกตุได้ทันทีว่าเกรแฮมกำลังมีความรัก

อย่างไรก็ตาม ความชื่นชมของเกรแฮมที่มีต่อกันดั้มกลับแย่ลงหลังจากการปฏิบัติการที่ทะเลทรายทากลามากัน กันดั้มโทรเน่ได้ปรากฏตัวขึ้นและสังหารลูกน้องของเขาไปมากมาย เป็นดั่งการเทเกลือลงในแผลเมื่อศาสตราจารย์ เลฟ เอฟแมนและฮาเวิร์ด เมสัน ลูกน้องคนสนิทของเขาถูกสังหารโดยกันดั้มโธรเน่ หน้าหลุมศพของฮาเวิร์ด เกรแฮมสาบานว่าจะเอาชนะกันดั้มโดยใช้แฟล็กเท่านั้นและปฏิเสธที่จะเข้าร่วมปฏิบัติการฟอลเล่นแองเจิ้ลของกองกำลังสหประชาชาติ แต่เขาก็ได้ขอ GN ไดรฟ์ [T] มาตัวนึงและนำไปติดตั้งให้กับแฟล็ก ความปรารถนาของที่จะเอาชนะกันดั้มไม่ได้หมายความถึงอะไรนอกจากคำปฏิญาณ ในที่สุดก็กลายเป็นความเกลียดชังและความหลงใหลที่มืดบอด

ระหว่างการรบที่ลากรานจ์ 1 เกรแฮมได้ต่อสู้กับเซ็ตสึนะ เอฟ เซย์เอย์โดยใช้ SVMS-01X ยูเนี่ยนแฟล็กคัสต้อม II (GN แฟล็ก) ของเขา การต่อสู้จบลงด้วยเกรแฮมสามารถทำลาย GN-001 กันดั้มเอ็กเซียได้สำเร็จถึงแม้ว่าเขาจะโดนไฟลวกทั่วร่างก็ตาม เซเลสเชียลบีอิ้งได้พ่ายแพ้ไปแล้ว แต่เกรแฮมยังไม่พอใจ เขาได้เดินทางเข้าสู่วิถีแห่งบูชิโดเพื่อเตรียมตัวสำหรับการสู้รบกับเซ็ตสึนะอีกครั้ง เขาได้ละทิ้งทุกอย่างแม้กระทั่งตัวตนของเขาเพื่อชำระล้างตัวเอง แต่เก็บรอยแผลเป็นไว้เป็นเครื่องตอกย้ำความอัปยศของเขา ตอนนั้นเขาเป็นที่รู้จักในนาม "มิสเตอร์บูชิโด" นักรบสวมหน้ากากที่มีเป้าหมายสูงสุดคือการเอาชนะกันดั้ม ชื่อนี่เป็นฌฑ๊ญ.ชื่อที่ผู้อื่นตั้งให้เขาเท่านั้นและเขารู้สึกรำคาญมันมาก

หลังจากการกลับมาของเซเลสเชียลบีอิ้งในซีซั่นที่ 2 มิสเตอร์บูชิโดได้เข้าร่วมกับเอ-ลอว์สเพื่อต่อสู้กับกันดั้ม เขาแสดงความสนใจในการต่อสู้ร่วมกับเพื่อนร่วมทีมเพียงเล็กน้อยและชอบทำสิ่งต่างๆตามใจตัวเอง ต่างจากตัวเขาในอดีตที่ยังห่วงใยต่อผู้อื่นทั้งๆที่ภายนอกเย็นชา เขาไม่ได้ใส่ใจสร้างสัมพันธ์กับใครเลย เขาได้ปล่อยโอกาสที่จะทำลาย GN-0000 ดับเบิ้ลโอกันดั้มที่กำลังอ่อนแอไปหลายครั้งเพียงเพราะชัยชนะในอุดมคติ ในที่สุดมิสเตอร์บูชิโดก็สามารถท้าสู้กับเซ็ตสึนะตัวต่อตัวที่ลากรานจ์ 5 อย่างไรก็ตาม เซ็ตสึนะ เอฟ เซย์เอย์และ GN-0000+GNR-001 ดับเบิ้ลโอไรเซอร์ได้คว้าชัยชนะเหนือมิสเตอร์บูชิโดและ GNX-Y901TW ซูซาโนโอะ มิสเตอร์บูชิโดขอให้เซ็ตสึนะฆ่าเขาทิ้งซะ แต่เซ็ตสึนะกลับบอกให้เกรแฮมมีชีวิตอยู่ต่อไปและสู้เพื่ออนาคต ในที่สุดเมื่อเขาตาสว่างและตระหนักว่าการไล่ตามความตายที่ไร้ความหมายนั้นช่างเป็นความคิดที่โง่เขลา เกรแฮมจึงตัดสินใจละทิ้งวิถีของบูชิโดและได้เดินหน้าต่อไป

ในการตื่นของผู้บุกเบิก เกรแฮมกลับไปสังกัดกองทัพสหพันธ์โลก และได้บัญชาการกองบินชั้นยอดอย่างหน่วยโซลเบรฟ เขากลับไปใช้ชื่อเดิมและกลับไปผูกพันกับคนอื่นครั้ง นอกจากนี้ เขายังรู้สึกขอบคุณเซ็ตสึนะที่ช่วยชี้ทางสว่างให้กับเขา ระหว่างการรุกรานของ ELS เกรแฮมและทีมของเขาได้อุทิตตนต่อสู้เพื่อมนุษยชาติ ตอนนั้นเองที่เกรแฮมได้เข้าใจว่าต้องต่อสู้เพื่ออะไร ระหว่างการสู้รบ เกรแฮมได้สละตัวเองเพื่อให้เซ็ตสึนะสามารถเริ่มต้นการเจรจากับ ELS และสร้างความเข้าใจร่วมกันระหว่างมนุษยชาติและรูปแบบชีวิตต่างดาว

## ทักษะและความสามารถ

เกรแฮมเป็นหนึ่งในนักบิน MS ที่แข็งแกร่งที่สุดในโลก เขาเป็นคนถนัดซ้าย เขาได้แสดงให้เห็นถึงความสามารถในการต่อสู้ทุกรูปแบบไม่ว่าระยะไกลหรือระยะประชิด เขายังมีไหวพริบและสามารถอ่านสถานการณ์ได้รวดเร็วและตอบสนองต่อสถานการณ์อย่างมีประสิทธิภาพ เนื่องจากความเชี่ยวชาญของเขาในยุทธวิธีการต่อสู้ เขาสามารถเคลื่อนไหวผ่านสมรภูมิอันดุเดือดได้อย่างรวดเร็วและสามารถเปลี่ยนกระแสการรบให้เป็นที่โปรดปรานได้ ฝีมือของเขาสามารถชดเชยข้อด้อยของแฟล็กและสามารถต่อสู้กับกันดั้มได้อย่างสูสี นอกจากนี้ เขายังแสดงพลังระเบิดและความกระตือรือร้นที่ประมาทเลินเล่อเมื่อต่อสู้ ทำให้เขาแสดงออกถึงความคาดเดาไม่ได้และการข่มขู่ต่อศัตรู

ในฐานะมิสเตอร์บูชิโด เกรแฮมได้ฝึกฝนความรู้สึกของเขาให้ดียิ่งขึ้นสำหรับการต่อสู้ ร่างกายของเขาแข็งแกร่งและยืดหยุ่นมากขึ้นเมื่อประสบกับแรง G จำนวนมากจากการต่อสู้ด้วยความเร็วสูง เขาจำกัดตัวเองให้อยู่ในการต่อสู้ระยะประชิดแบบดาบเมื่อต่อสู้ในโมบิลสูท แต่ความองอาจแบบเดียวกับที่เขาแสดงออกมาทำให้เขาได้เปรียบผู้เชี่ยวชาญการต่อสู้ระยะประชิดคนอื่นๆ หลังจากละทิ้งวิถีแห่งบูชิโด เกรแฮมก็ละทิ้งข้อจำกัดของเขาและเปิดตัวเองอีกครั้งสู่การต่อสู้ในวงกว้างอีกครั้ง

การเปลี่ยนร่างกลางอากาศของแฟล็กได้รับการตั้งชื่อตามชื่อเกรแฮม เอเคอร์ซึ่งเรียกว่าทั้ง “เกรแฮมสเปเชี่ยล” หรือ “เกรแฮมแมนูเวอร์” หลังจากที่เขาทำการซ้อมรบได้อย่างสมบูรณ์แบบในความพยายามครั้งแรกของเขา

## หุ่นที่เคยขับ

* YMS-01A ยูเนี่ยนแฟล็ก - [Another Story]
	+ SVMS-01 ยูเนี่ยนแฟล็ก
		- SVMS-01E เกรแฮมยูเนี่ยนแฟล็กคัสต้อม
			* SVMS-01X ยูเนี่ยนแฟล็กคัสต้อม II (GN แฟล็ก)
* GNX-704T/AC อเฮดจู่โจมระยะประชิด (ซากิกาเกะ)
	+ GNX-U02X มะซูระโอ
		- GNX-Y901TW ซูซาโนโอะ
* GNX-903VW เบรฟ (คอมมานเดอร์เทสต์ไทป์)
* GN-001REIV กันดั้มเอ็กเซียรีแพร์ IV - เฟสติวัล 10 "Re:vision"

## แกลเลอรี่

### ออฟฟิเชี่ยลเว็บไซต์

ชุดยูนิฟอร์ม (ซีซั่น 1)ชุดสูทชุดนักบิน (ซีซั่น 1)ซีซั่น 2ชุดยูนิฟอร์ม (เดอะ มูฟวี่)ชุดนักบิน (เดอะ มูฟวี่)

## เกร็ดความรู้

* ในตอนที่ 2-3 ฉากที่ยูเนี่ยนแฟล็กของเกรแฮมได้ปะทะกับกันดั้มเอ็กเซียเป็นครั้งแรก เขาได้หยิบพลาสม่าซอร์ดออกมาด้วยมือขวา ทั้งที่ตัวเขาเองเป็นคนถนัดซ้าย อย่างไรก็ตามในฉากต่อมาเขาก็กลับไปถือลิเนียร์ไรเฟิลด้วยมือซ้ายเหมือนเดิม

* ในซีซั่น 1 เกรแฮมไม่เคยต่อสู้กับกันดั้มคิวริออสและกันดั้มเวอร์ชิวแบบตัวต่อตัวเลยซักครั้งเดียว

* ตัวละครของเกรแฮมมีความคล้ายคลึงอย่างมากกับเซ็คส์ เมอร์ควิส จากโมบิลสูทกันดั้มวิง ทั้งคู่เป็นนักบินที่มีความสามารถ เคยสวมหน้ากาก และหมกมุ่นอยู่กับการต่อสู้กับกันดั้ม

* คำว่า **Bushido** (武士道, แปลว่า 'วิถีนักรบ')" เป็นจรรยาบรรณเกี่ยวกับทัศนคติ พฤติกรรม และวิถีชีวิตของซามูไร บูชิโดยังถูกใช้เป็นคำศัพท์ที่ครอบคลุมสำหรับหลักจรรยาบรรณ แนวปฏิบัติ ปรัชญา และหลักการทั้งหมดของวัฒนธรรมซามูไร

* GNX-704T/AC อเฮดจู่โจมระยะประชิด (ซากิกาเกะ) เป็นโมบิลสูทตัวเดียวของเกรแฮมที่ไม่มีเค้าโครงของแฟล็ก

* ผลงานอื่นๆ ที่เป็นที่รู้จักของยูอิจิ นาคามูระ ผู้ให้เสียงพากย์เกรแฮม เอเคอร์ ได้แก่
	+ **เกรย์ ฟูลบัสเตอร์** จากแฟรี่เทล
	+ **มุเม็ง ไรเดอร์** จากวันพันช์แมน
	+ **บรูโน่ บูจาราตี้** จากโจโจ้ ล่าข้ามศตวรรษ
	+ **ฮอว์ค** จากมายฮีโร่อคาเดเมีย
	+ **ชิชิโอะ สึคาสะ** จากด็อกเตอร์สโตน
	+ **อุลตร้าแมน X** จากอุลตร้าแมน X
	+ **โกโจ ซาโตรุ** จากมหาเวทย์ผนึกมาร
	+ **ริคาร์โด้ เฟเลนี่** จากกันดั้มบิลด์ไฟท์เตอร์ส
	+ **สตีฟ โรเจอร์ส/กัปตันอเมริกา** จาก Marvel Cinematic Universe (ภาษาญี่ปุ่น)

## แหล่งข้อมูลอื่น

* The Gundam Wiki (บทความต้นฉบับ-ภาษาอังกฤษ)
* gundam00.net/tv (เว็บไซต์อย่างเป็นทางการ-ภาคอนิเมะ)
* gundam00.net/movie (เว็บไซต์อย่างเป็นทางการ-เดอะ มูฟวี่)